
Iu Locuitorii s s-au bucurat de un 


Prima campanie de castrări gratuite se va desfăşura 
pe 25 iulie. Castrările se vor efectua în două puncte: 
Bradu — parcarea de la Baza Sportivă şi în Geamăna — 
Unitatea Militară. 

Programări la numerele de telefon: 0736.715.874; 
0734.417.376. 

Obligatoriu se va comunica prin sms la numărul de 
telefon 0736.715.874 numele proprietarului şi numărul 
de animale, sub forma: (exemplu) "Bradu — Popescu, 
2 căţei, o pisică”. 

Vă rugăm să NU hrăniţi animalele în ziua intervenţiei! 
Este necesar să aveţi la dumneavoastră cartea de 
identitate pentru declaraţia de anestezie. Vârsta 
minimă a animalelor care pot fi castrate este de 7 luni. 


Luni, 
25 iulie, 
începând i si âui 
cu ora 8:00 4 A 3 + asi ăia 
(71) - Unitatea Militară 


INTERVENŢIILE VOR FI EFECTUATE DE CĂTRE O ECHIPĂ 
DE MEDICI VETERINARI CU EXPERIENȚĂ DIN CADRUL 
ASOCIAȚIEI TIERHILFE HOFFNUNG — SMEURA, PITEȘTI 


Deoarece după operaţie animalul va fi încă sub 

efectul anesteziei, acesta nu va putea merge, de aceea 
vă rugăm să asiguraţi un mijloc de transport. 
Reamintim că sterilizarea (castrarea) este singura 
metodă eficientă de a stopa înmulţirea necontrolată a 
animalelor cu sau fără stăpân. 

ATENȚIE! Conform Legii nr. 258/2013 sterilizarea 
animalelor este obligatorie! Nerespectarea acestei pre- 
vederi se sancţionează cu amendă de până la 10.000 lei. 


rmRealitatea 
— WBradului 


Atenţie! Schingiuirea sau uciderea 
animalelor, până la 7 ani de închisoare! 
S-a scris o pagină de istorie pentru 
drenturile animalelor din România! 


Din 17 mai a intrat în vigoare modificarea și completarea Legii nr. 205/2004 
privind protecţia animalelor. Conform noilor prevederi, se poate ajunge la 
o pedeapsă cu închisoarea de 7 ani de zile pentru omorârea unui animal. 
Dacă până acum limitele amenzii erau între 1.000 — 3.000 lei, de acum înainte, o 
persoană poate primi o amendă contravențională cuprinsă între 3.000-12.000 lei 
dacă nu oferă animalului său un adăpost corespunzător, hrană și apă suficiente, 
posibilitatea de mișcare suficientă, îngrijire şi atenție şi asistență medicală. 


Noile prevederi conţin sancțiuni contravenţionale şi penale DURE pentru pentru 
persoanele care — direct sau indirect — chinuie, schingiuesc, ucid ori lipsesc de 
hrană şi îngrijire animalele pe care le deţin. 

Iar noul art. 25. al Legii 205/2004 prevede: 

(1) Constituie infracțiune şi se pedepseşte cu închisoare de la 6 luni la 3 ani sau 
cu amendă: 

a) intervenţiile chirurgicale destinate modificării aspectului unui animal sau altor 
scopuri necurative, cum ar fi codomia, cuparea urechilor, secţionarea corzilor 
vocale, ablaţia ghearelor, coltilotul ciocului şi dinților; 

b) despărțirea puilor de mamă până la vârsta de minimum opt săptămâni de viaţă 
în vederea comercializării, exceptând îndepărtarea puilor de mamă înainte de 

POLITIA 
PENTRU PROTECȚIA ANIMALELOR 


perioada minimă specifică speciei pentru înțărcare; 

c) folosirea de animale vii pentru dresajul animalelor sau pentru a le controla 
agresivitatea, dacă le creează suferință. (2) Constituie infracţiune şi se pedepseşte 
cu închisoare de la un an la 5 ani sau cu amendă: 

a) folosirea animalelor sălbatice aparţinând subîncrengăturii vertebrate, 
indiferent de gradul de îmblânzire, născute în captivitate sau capturate din natură, 
în spectacole de circ, circuri ambulante, caravane şi trupe de artişti ambulanți, 
precum şi în orice alte tipuri de spectacole similare; 

b) folosirea armelor cu tranchilizant asupra animalelor în alte situații decât 
pentru imobilizarea acestora; 

c) practicarea tirului pe animale domestice sau pe animale sălbatice captive; 

d) rănirea cu intenție a animalelor. (3) Constituie infracțiune şi se pedepseşte cu 
închisoare de la 2 la 7 ani: 

a) uciderea animalelor, cu intenţie, fără drept; 

b) schingiuirea animalelor; 

c) organizarea de lupte între animale sau cu animale; 

d) zoofilia. 

Amenzi pentru cetăţenii care nu respectă preve- 
derile legale privind eliminarea ambroziei de pe 
terenurile pe care le au în proprietate. 

Gheorghe Militaru, şef Birou Poliţia Locală 
Bradu, le transmite locuitorilor din Bradu să 
sesizeze autorităţile locale în cazul în care 
identifică terenuri infestate cu ambrozie. 
Conform Legii 62/2018 ale art. 7 din Normele 
metodologice de aplicare a Legii nr. 62/2018 pri- 
vind combaterea buruienii ambrozia, aprobate prin 
Hotărârea Guvernului nr. 707/2018, proprietarii sau 
deținătorii de terenuri, administratorii drumurilor 
publice, căilor ferate, cursurilor de apă, lacurilor, 
sistemelor de irigaţii şi ai bazinelor piscicole au 
obligația să desfăşoare lucrări de prevenire, 
combatere şi distrugere a buruienii ambrozia, 
denumită ştiinţific Ambrosia artemisiifolia, pentru 
evitarea instalării şi răspândirii vegetației 

adventive invazive şi eliminarea ei în cazul prezenţei 
pe terenurile intravilane sau extravilane. 

"Pentru recunoașterea acestei buruieni, vă informăm 
că puteți consulta site-ul Ministerului Agricultu- 
rii şi Dezvoltării Rurale (www.madr.ro), al Minis- 
terului Mediului (www.mmediu.ro), precum și al 
Ministerului Sănătății. (www.ms.ro). Recomandăm 
următoarele metode pentru prevenirea, combaterea 
şi distrugerea buruienii ambrozia: cosirea repetată, 
manual sau mecanic, în funcție de locul şi suprafața 
infestată, distrugerea cu unelte agricole, smulgerea, 
în cazul unor suprafeţe izolate, efectuarea unor ară- 
turi adânci şi discuiri pe terenurile agricole, erbi- 


cidarea, după caz. Pentru informații suplimentare, 
vă recomandăm să contactaţi Direcţia pentru 
Agricultură Judeţeană Argeș la telefon 
0348.405.032, pentru a obţine informaţiile necesare. 
Nerespectarea prevederilor acestei legi de către 
proprietarii sau deţinătorii de terenuri, beneficiarii 
lucrărilor de construcții, administratorii drumurilor 
publice, căilor ferate, cursurilor de apă, lacurilor, 
sistemelor de irigaţii şi ai bazinelor piscicole 
constituie contravenție şi se sancţionează cu 
avertisment. Constituie contravenţie 

nerespectarea prevederilor din avertisment de către 
proprietarii sau deţinătorii de terenuri, beneficiarii 
lucrărilor de construcții, administratorii drumurilor 
publice, căilor ferate, cursurilor de apă, lacurilor, 
sistemelor de irigaţii şi ai bazinelor piscicole şi se 
sancţionează cu amendă de la 1000 lei la 5.000 lei 
pentru persoanele fizice şi cu amendă de la 10.000 
lei la 20.000 lei pentru persoanele juridice. 

Pe această cale, îi rugăm şi pe locuitorii comunei 
să ne sprijine în depistarea și identificarea terenu- 
rilor infestate cu ambrozie”, transmite Gheorghe 
Militaru, şef Birou Poliţia Locală Bradu. 
Specialiştii au precizat 5 moduri în care poate fi 
combătută buruiana: 

* Cele mai bune rezultate se pot obţine prin cosirea 
manuală a spaţiilor pe care este răspândită sau prin 
folosirea diferitelor echipamente mecanice de tuns 
iarba, în special pe alineamentele căilor ferate, a dru- 
murilor şi pe marginea parcelelor; 

* Când buruiana este răspândită în interiorul tar- 


stufărişuri, denivelări etc., distrugerea se poate face 
prin aplicarea unor lucrări de discuit, grăpat sau prin 
folosirea unor cositori mecanice; 

* Când buruiana este răspândită pe suprafeţe mai 
mari se pot aplica erbicide, după caz, începând de 
primăvara devreme când buruiana are 10 — 15 cm 
şi poate fi recunoscută cu uşurinţă. În vederea sta- 
bilirii tipului de erbicid şi a dozei, proprietarii/ 
deţinătorii/ administratorii de terenuri pot apela la 
specialiştii direcțiilor pentru agricultură judeţene 
pentru a primi informaţii detaliate sau, după caz, la 
specialişti din cadrul primăriilor. Măsura se va apli- 
ca respectându-se cadrul legal în vigoare în ceea ce 
priveşte comercializarea şi utilizarea produselor de 
uz fitosanitar; 

* În cazul unor focare izolate, buruiana poate fi 
smulsă relativ uşor folosind mănuşi de protecție pen- 
tru evitarea iritaţiilor sau poate fi distrusă cu sapa ori 
secera; 

* Pentru ca lucrările de combatere să fie cât mai efi- 
ciente, cositul mecanic sau manual trebuie efectuat 
cât mai aproape de suprafaţa solului în vederea dis- 
trugerii tuturor ramificaţiilor care pornesc din tulpi- 
na principală. În caz contrar, se distrug doar tulpina 
principală, iar restul ramificaţiilor se dezvoltă, înflo- 
resc şi produc în continuare polen şi chiar semințe, 
îmbogăţind astfel rezerva de seminţe din sol. Se re- 
comandă cositul repetat de 2 -3 ori pe an, obligatoriu 
de realizat înaintea fructificării plantei. 


fîuRealitatea 
radului 

„Investiţiile în infrastructură continuă în localitate. 
Modernizarea reţelei de canalizare, extinderea 
sistemului de colectare a apelor pluviale și 
modernizarea şi asfaltarea mai multor străzi, sunt 
printre proiectele ce se desfăşoară în această perioadă. 
Investiţiile au ca scop creşterea calității vieţii 
locuitorilor din Bradu”, transmite primarul Dan Stroe. 
Mai multe lucrări se află în desfăşurare: amenajarea 


trotuarului pe strada CET-ului; introducerea rețelei de 
canalizare pluvială pe strada Târgului; asfaltarea stră- 
zii Fântânii. De asemenea, se continuă extinderea reţelei 
de alimentare cu apă și a rețelei de canalizare. În cadrul 
Consiliului Local s-a aprobat accesarea unui credit pentru 
modernizarea străzii Panduri, introducerea reţelei de ca- 
nalizare pluvială pe strada Gării și amenajarea trotuarului 
pe strada Principală - zona Aleea Neajlov - Buna Vestire. 

Cetăţenii din Bradu au obligaţia de a întreţine spaţiile verzi situate între 
limita de hotar și rigola de scurgere a apelor pluviale, prin măsuri de 
curăţare, tăiere a vegetației ierboase, a mărăcinișului, hățişului și de 


salubrizare. 


"Acum că ne aflăm în sezonul ploios şi cald, iar vegetaţia ierboasă creşte 
foarte repede, punem în vedere proprietarilor să ia măsuri de întreţinere şi 
salubrizare a spaţiilor verzi situate între limita de hotar şi rigola de scurgere a 
apelor pluviale, iar cei care nu se conformează riscă sancţiuni contravențio- 
nale cu amendă de la 600 de lei, conform HCL 107/2018 privind gospodări- 


rea localității. 


De asemenea, proprietarii care nu iau măsuri de curățare, tăiere a vege- 
taţiei ierboase, a mărăcinişului, hăţişului, de salubrizare, de neîmprejmuire 
a terenurilor neocupate din intravilan pe care le dețin mai ales de-a lungul 
căilor de comunicaţie riscă amendă de la 1000 lei la 1500 lei pentru nere- 
spectarea prevederilor art. 3,pct.(7) din HCL Bradu nr.107/2018”, transmite 


Gheorghe ilie, şef Birou Poliţia Locală Bale: 


puteţi programa pentru audienţe. 


oricărui serviciu public. 


executive. 


Recomandări privind protecția 
populaţiei pe timpul caniculei: 
- Deplasările sunt recomandate în 
primele ore ale dimineţii sau seara, 
pe cât posibil prin zone umbrite, 
alternând deplasarea cu repausul, 
în spaţii dotate cu aer condiționat 
(magazine, spaţii publice); 

- Evitaţi aglomeraţiile, expunerea 
la soare, efortul fizic intens între 
orele 11.00-18.00; 

- Purtaţi haine lejere, subțiri, 
deschise la culoare, pălării şi 
ochelari de soare; 

- Beţi 1,5-2 litri de lichide pe zi, 
nu prea reci, apă, sucuri naturale 
din fructe şi ceaiuri călduţe (soc, 
mușşeţel, urzici); 

- Mâncaţi fructe şi legume (pepene, 
prune, roşii) sau iaurt (echivalentul 
unui pahar cu apă) mâncaţi echili- 
brat şi variat insistând pe produsele 
cu valoare calorică mică; 

- Evitaţi băuturile ce conţin co- 
feină (cafea, ceai, cola) sau zahăr 
(sucurile carbogazoase) în cantitate 
mare; 

- Evitaţi alimentele cu un conţinut 
sporit de grăsimi, în special de 
origine animală; 

- Nu consumaţi alcool-vă deshi- 


De pe noul site: www.primariabradu.ro puteţi descărca orice docu- 
ment sau formular necesar obținerii diferitelor acte. De asemenea, 
puteţi vedea cele mai importante evenimente din localitate şi vă 


Websiteul Primăriei Bradu va avea și un link direct cu Ghiseul.ro, 
prin care puteţi achita taxele și impozitele stabilite de instituţiile 


publice înrolate în sistem sau puteți efectua plăţi aferente prestării 


Prin intermediul noului site veţi putea accesa și Monitorul Oficial 
Local de unde puteți descărca diverse documente administrative sau 

dratează şi vă transformă într-o po- 
tențială victimă a caniculei; 

- Menţineţi legătura cu persoanele 
în vârstă (rude, vecini, persoane cu 
dizabilități) interesându-vă de 
starea de sănătate a acestora şi 
oferiți-le asistență ori de câte ori au 
nevoie; 

- Nu lăsați copiii/animalele de 
companie singuri/singure în auto- 
turisme; 

- Cereţi sfatul medicului de familie 
la cel mai mic semn de suferință, 
manifestat de dumneavoastră sau 
copilul dumneavoastră; 

- Persoanele care suferă de diferite 
afecțiuni îți vor continua tratamen- 
tul, conform indicațiilor medicului. 
Este foarte util ca în perioada ca- 
niculară să se consulte cu medicul 
curant, în vederea adaptării sche- 
mei terapeutice la condițiile exis- 
tente; 

- Pentru ameliorarea condiţiilor la 
locul de muncă se va reduce inten- 
sitatea şi ritmul activităților fizice, 
se va alterna efortul dinamic cu cel 
static şi alternarea perioadelor de 
lucru cu perioadele de repaus, în 
locuri umbrite ori ventilate 
corespunzător. 


Realitatea 
Bradului 


Pe 28 mai, localitatea Bradu a îmbrăcat haine de sărbătoare. Ziua 
comunei a fost plină de evenimente, muzică, bună dispoziţie şi dis- 
tracţie pe cinste. Autorităţile locale, în frunte cu primarul Dan Stroe și 
viceprimarul Gheorghe Negoi, şi-au primit aşa cum se cuvine oaspeţii 
din conducerea județului. Au fost prezenți la eveniment președintele 
Consiliului Judeţean Argeş Ion Mînzînă, vicepreşedinţii Marius 
Nicolaescu şi Adrian Bughiu, primarul Piteştiului Cristian Gentea, 
administratorul public al Piteştiului Lucrețiu Tudor, primarul 
comunei Bascov Gheorghe Stancu, primarul comunei Budeasa Nicolae 
Rachieru, senatorul Cristina Stocheci., deputatul Remus Mihalcea. 
deputatul Aurel Bălăşoiu, consilieri judeţeni. 

Primarul Dan Stroe a premiat sportivi din localitate, cupluri care au 
împlinit 50 de ani de căsătorie, dar și primele 10 firme din Bradu. 

Doi tineri din Bradu, campioni la judo, sportivi în cadrul CSM Piteşti, au 
fost premiaţi şi felicitaţi la scenă deschisă de primarul Dan Stroe pentru 
rezultatele obţinute şi pentru că reprezintă cu cinste localitatea. Este vorba 
despre Mario Gabriel Anghel (categoria 42 de kg) şi Rareş Neacșu (cate- 
goria 81 de kg). 


isa 
RINA BOWUNE) BRADY 


IA i ada a 

Realitatea 
== radului 


Au fost sărbătorite şi cuplurile din Bradu care au împlinit 50 de ani căsăto- 
rie neîntreruptă. Astfel, au fost premiate două cupluri longevive, oameni 
care au petrecut o viaţă împreună, la bine şi la greu: Rădulescu Florea şi 
Rădulescu Maria; Drăguşin Gheorghe și Drăgușin Natalia. 


Primele 10 firme din Bradu au fost premiate! 


Reprezentanţii primelor 10 firme de pe raza localităţii Bradu au fost premi- 
ate de conducerea Primăriei pentru contribuţia la economia şi dezvoltarea 
localităţii: 

SC OLTCHIM SA 

SC OMV PETROM SA 

SC ADIENT AUTOMOTIVE ROMÂNIA SRL 

SC SUPERNOVA PIT RO SRL 

SC AUCHAN ROMÂNIA SA 

SC RETAIL PARK PITESTI SRL 

SC DIANTHUS COMPANY SRL 

C METRO CASH & CARRY ROMÂNIA SRL 

SC EURIAL INVEST SRL 

SC DONI INTERNAȚIONAL GALAXY SRL 

“Vreau să mulțumesc tuturor locuitorilor care au participat la Ziua 
localității noastre. Sunt mândru că de la an la an, publicul este mai 
numeros. Este binevenită o zi a localităţii în care să ne bucurăm împreună. 
Să fim uniţi şi implicaţi activ în viaţa comunității noastre şi să ne revedem 
cu bine, tot aici, și anul următor”, a declarat primarul Dan Stroe. 
Locuitorii s-au bucurat din plin de evenimentul organizat de sărbătoarea 
comunei, prezentat de Mihai Morar, şi s-au distrat cu muzică bună şi inter- 
preţi pentru toate gusturile: Raluka, Matteo, Mira, Săndel şi Aurora Mihai, 
Emilia Ghinescu, Maria Constantin, Formaţia Azur şi Taraful ”Brădenii”. 
Şi pentru copiii din localitate primarul Stroe a avut pregătit ceva special: un 
parc de distracţie în aer liber! 

Real Bradu Juniori a termi- 
nat sezonul 2021 — 2022 cu 
rezultate bune. Micuţii fot- 
balişti intră în vacanţă, iar în 
august vor începe pregătirea 
pentru noul sezon. 
"Juniorii de la Real Bradu 
au terminat campionatul la 
toate categoriile. S-au clasat 
pe podium la juniori Al 


(2003/2004) unde au termi- 
nat pe locul 3 participând 
cu grupa de vârstă mai mică 
(2005/2006), iar la juniori C 
(2007/2008) au terminat pe 
locul 3 din 16 echipe. Deci 
echipa de seniori are viitor. 
Intrăm în vacanţă până în 
august când vom începe 
pregătirea pentru noul sezon. 
Luna aceasta participăm la 


un turneu la Topoloveni cu 
grupele 2013, 2012 şi 2009. 
Am câştigat, am pierdut, 
am învăţat, am progresat. 
Mulţumim CS Real Bradu 
pentru susținere, mulțumim 
părinţilor, care ați fost alături 
de noi, mulțumim copii”, 
transmite antrenorul Mădălin 
Ciobanu. 


Arderea miriştii, vegetației uscate şi a resturilor 
vegetale se execută numai după obţinerea 

permisului de lucru cu focul, conform prevederilor 
Normelor generale de apărare împotriva incendiilor, 
aprobate prin Ordinul ministrului administraţiei şi 
internelor nr. 163/2007. 

Arderea vegetației uscate şi a resturilor vegetale 

se execută cu respectarea următoarelor prevederi 
generale: 

- condiţii meteorologice fără vânt; 

- colectarea în grămezi a vegetației uscate şi a resturilor 
vegetale în cantități încât arderea să poată fi controlată; 
- executarea arderii în zone care să nu permită propa- 
garea focului la fondul forestier/construcţii şi să nu 
afecteze reţelele electrice, de comunicaţii, conductele 
de transport gaze naturale, produsele petroliere ori 
alte bunuri materiale combustibile; 

- curăţarea de vegetaţie a suprafeței din jurul fiecărei 
grămezi pe o distanţă de 5 m; 

- desfăşurarea arderii numai pe timp de zi; 

- asigurarea mijloacelor şi materialelor pentru 
stingerea eventualelor incendii; 

- supravegherea permanentă a arderii; 

- stingerea totală a focului înainte de părăsirea locului 
arderii; 

- interzicerea acoperirii cu pământ a focarelor. 

Se interzice: 

— utilizarea focului deschis în apropierea locuinţelor, 
depozitelor de furaje, recipientelor de stocare 


combustibili şi alte construcții şi obiecte care pot şi 
afectate de o ardere necontrolată; 

— utilizarea focului deschis în zonele de agrement, cu 
excepţia locurilor special amenajate: 

— folosirea focului deschis ca mijloc de igienizare a 
terenurilor agricole sau silvice; 

— a se lăsa la îndemâna copiilor chibrituri, brichete sau 
alte surse de foc care prin joacă pot provoca incendii; 
— arderea materialului de orice natură pe vânt; 

— pe timpul arderii, lăsarea nesupravegheată a focului. 
Recomandăm ca distanţele minime la care se poate 
face focul să fie la: 

— 40 m faţă de locurile cu pericol de explozie (gaze, 
lichide combustibile etc.); 

— 50 m faţă de materiale combustibile sau clădiri; 

— 100 m faţă de lanuri şi depozite furajere; 

— 200 m faţă de liziera pădurii. 


Amenda ajunge până la 2.500 de lei 


Arderea resturilor vegetale, gunoaielor, deşeurilor 
şi a altor materiale combustibile, fără obţinerea per- 
misului de lucru cu foc de la primărie şi fără luarea 
măsurilor pentru împiedicarea propagării focului la 
vecinătăţi, respectiv amenajarea locurilor pentru uti- 
lizarea focului deschis în condiţii şi la distanţe care fa- 
vorizează propagarea focului la construcţii, depozite, 
culturi agricole, păduri, plantaţii şi alte vecinătăţi, po- 
trivit legislaţiei în vigoare se sancţionează cu amendă 
de la 1.000 lei la 2.500 lei. 


Antrenori: Popescu Alin, Negru Cristian, 
Ciobanu Mădălin şi Nicolae Mihai 


Se înmulțesc cazurile de variola 
maimuţei în România 


Mai multe cazuri cu variola maimuţei au fost con- 
firmate în România. Primul caz diagnosticat a fost 
anunţat la 13 iunie. Alexandru Rafila, ministrul 
Sănătăţii, a declarat că “pe măsură ce lucrurile 
progresează şi se înmulțeşte numărul de cazuri, in- 
trăm într-un soi de rutină şi în cazul acestei boli”. 
Ministrul Sănătăţii a afirmat, referindu-se la va- 
riola maimuţei, că recomandarea de precauţie în 
alegerea partenerilor trebuie să rămână în vigoare 
pentru ca lucrurile să fie ţinute sub control. „Aş 
vrea să fac şi eu o clarificare pentru că eu am dat 
un interviu câtorva colegi odată la Parlament, 
apropo de acest subiect, legat de variola maimuţei. 
Eu am recomandat utilizarea prezervativului 
sau chiar abstinenţa în situaţia raporturilor sau 
relaţiilor cu persoane întâmplătoare, cu persoane 
necunoscute. Nu se referă la o viaţă fără riscuri, 
deci cine îşi asumă astfel de riscuri... Am dat o 
astfel de recomandare în mod evident fiind vor- 
ba de o boală care se transmite printr-un contact 
apropiat, prelungit, prin intermediul secreţiilor, 
calea de transmitere sexuală este una dintre cele 
importante la această boală şi evitarea relaţiilor cu 
persoane necunoscute în mod evident este o 
măsură de protecţie individuală pe care putem să 
o luăm cu toţii cei care suntem, să spunem, la risc 
sau persoanele care sunt la risc pentru aşa ceva”, 
a declarat Alexandru Rafila. 

Ministrul Sănătăţii a mai declarat că fiind sezonul 
estival, sunt multe evenimente în toată ţara, în 
Europa şi recomandarea de precauţie în alegerea 
partenerilor ar trebui să rămână în vigoare pentru 
ca lucrurile să fie ţinute sub control. 

Variola maimuţei nu se răspândeşte cu uşurinţă 
între persoane şi necesită un contact apropiat. 
Virusul intră în organism prin pielea sau mucoa- 
sele lezate, tractul respirator, ochi, nas sau gură şi 
prin fluide corporale. 


fîuRealitatea 
radului 

Real Bradu a încheiat sezonul cu două victorii şi potrivit directorului Ionuţ 
Nae, echipa de fotbal a localităţii şi-a îndeplinit obiectivul. Urmează schim- 
bări de lot, iar revenirea la antrenamente pentru pregătirea noului sezon se 


va face pe [1 iulie. 


”Încheiem sezonul 2021 - 2022 cu două victorii: Real Bradu - FCSB 2 (4- 
1, marcatori: Popa, Voinescu, Govlej, Pirciu), Flacăra Moreni - Real Bra- 
du (1-2, marcatori: Pirciu, Voinescu). Probabil băieţii au jucat mai relaxaţi 
în ultimele două jocuri ale sezonului, ştiind că ne-am îndeplinit obiectivul, 
acela de a rămâne în liga a 3-a. Mă declar mulțumit de atitudinea băieților 
din ultimele 6 etape, când am reușit să obţinem 5 victorii. Din câte se pare 
numirea lui Alin Popescu ca antrenor principal a fost una inspirată. Vom 
continua și sezonul 2022 - 2023 tot cu Alin Popescu ca principal şi Mădălin 


Ciobanu ca secund, deja am semnat contractele cu ei. 


Am început negocierile şi cu majoritatea jucătorilor pentru că le expiră con- 


tractele, iar cu unii dintre ei deja am semnat prelungirea acestora. 


Vor fi niște schimbări și de lot, dar şi de modul de desfășurare al antre- 
namentelor. În primul rând vom face antrenamentele zilnic, pentru că la 
nivelul acesta este greu să faci faţă dacă nu te antrenezi zilnic, iar la nivelul 
lotului o să căutăm să întinerim. Vom avea o medie de vârstă mai scăzută. 

Reunirea lotului pentru pregătirea noului sezon va avea loc pe 11 iulie şi se 
va face pe plan local, la Baza Sportivă Bradu”, declară lonuţ Nae, directorul 


Clubului Sportiv Real Bradu. 


L] 
il U. 

Bucuria copiilor ne încălzeşte inimile în- 
totdeauna! Așa s-a întâmplat și pe 7 iunie, 
A când voluntarii de la Fundaţia “Leul Albas- 
| tru” au pregătit copiilor de la Școala Gim- 
nazială “Mihai Eminescu” din Bradu mici 
surprize vesele în aer liber. Curtea școlii s-a 
animat de zumzetul şi veselia preşcolarilor 
şi şcolarilor mici, care au sărbătorit plini 
= de voie bună sfârșitul anului școlar, 
întâmpinând vacanța de vară prin joc și 
distracţie. "Activităţile vor continua în 
perioada 1 - 12 august, în cadrul 
programului Școala de vară”, transmite 
Cristina Voicu, director al Școlii din Bradu. 


Cursuri de înot în cadrul 
Clubului Sportiv Real Bradu 
printr-o colaborare cu un club 
sportiv de înot. Cursurile sunt 
atât pentru începători, cât si 
pentru avansați. Piscina se află 
în interiorul Centrului SPA de 
la Baza Sportivă şi oferă condiții 
foarte bune practicanţilor. 

Copiii cu domiciliul pe raza co- 
munei Bradu vor beneficia şi de 
o reducere la abonamentul lunar! 
Mai multe detalii puteţi afla de 
la antrenorii Alin  Biculescu: 
0740.696.570 şi Nicoleta Dubiţ: 
0721548590. 

Copiii de la secțiile de dans nonular, snortiv, clasic, canto 
popular și gimnastică au făcut spectacol la Ziua comunei 


Copiii de la secţiile de dans popular, sportiv, clasic şi canto popular din 
cadrul Căminului Cultural Bradu și fetele de la gimnastică de la Clubul 
Sportiv Real Bradu au participat cu multă bucurie la Ziua comunei, 
așteptând cu drag să prezinte momentele artistice pregătite. 

”Îmbrăcaţi în costum popular, copiii secţiilor de dans popular şi canto popular au 
făcut spectacol pe scenă. Mă bucur că la Bradu păstrăm tradițiile şi folclorul. Ce 
poate fi mai frumos decât să vezi tinerii îmbrăcaţi în portul popular românesc? 
Au fost aplaudaţi şi au arătat frumuseţea dansului popular, dar și a cântecului 
popular, care clar la Bradu nu se pierd. Cu mândrie au îmbrăcat costumul popu- 
lar, au jucat şi au interpretat cântece populare, chiar şi o doină. 

Bravo, copii! Să nu lăsăm modernismul orientat spre bunăstare materială să 
ignore aproape complet aspectul spiritual şi tradițional al vieţii. Să purtăm cu 
mândrie şi bucurie costumul popular autentic măcar la sărbătorile importante. 
Avem un port exact ca şi al bătrânilor noştri, avem dans popular, avem o doină, 
un cântec de jale sau de bucurie, avem şezători. Avem tradiţie. 

Inclusiv în vacanţa de vară se vor desfăşura cursuri de dans popular, pictură, 
gimnastică, dans sportiv. În decembrie, de sărbători, am organizat şezători, vom 
avea şi vara aceasta”, transmite Cristina lonete, coordonator al secţiei de gim- 
nastică şi director al Căminului Cultural Bradu. 


Ziua Eroilor este celebrată în fi an, 
odată cu sărbătorirea Înălţării Domnului, 
sărbătoarea creştină care simbolizează 
Înălţarea la cer a Domnului lisus 
Hristos, la 40 de zile de la Înviere. Cu 
acest prilej, pe 2 iunie, elevii Şcolilor 
| Gimnaziale "Mihai Eminescu” şi ”lon 
“| Creangă” din Bradu, alături de autorităţile 
| locale conduse de primarul Dan Stroe și 
viceprimarul Gheorghe Negoi, dar şi de 
cadre didactice, au adus un omagiu eroilor 


martiri, care s-au jertfit pe câmpurile de 
luptă pentru apărarea ţării, libertate, 
dreptate şi credință. S-au depus flori şi 
coroane, iar copiii au recitat poezii şi au 
cântat cântece patriotice. 

"Să privim cu respect către trecut şi 
să aducem un omagiu tuturor eroilor 
cunoscuţi şi necunoscuţi ai neamului 
românesc. Dumnezeu să-i odihnească în 
pace!”, este mesajul transmis de 
autorităţile locale. 

